OpenLLM-France/wikimedia huggingface dataset:
# Lieja-Bastogne-Lieja 1996

La Lieja-Bastogne-Lieja 1996 fou la 82a edició de la clàssica ciclista Lieja-Bastogne-Lieja. La cursa es va disputar el diumenge 21 d'abril de 1996, sobre un recorregut de 263 km, i era la quarta prova de la Copa del Món de ciclisme de 1996. El suís Pascal Richard (MG Maglificio) s'imposà a l'esprint en l'arribada a Ans als seus dos companys d'escapada, l'estatunidenc Lance Armstrong (Motorola) i el també suís Mauro Gianetti (Polti), segon i tercer respectivament.

## Classificació general

| | Ciclista | Equip | Temps |
| 1 | Pascal Richard (SUI) | MG Maglificio | 6h 58' 02" |
| 2 | Lance Armstrong (USA) | Motorola | m. t. |
| 3 | Mauro Gianetti (SUI) | Polti | m. t. |
| 4 | Laurent Madouas (FRA) | Motorola | + 1' 06" |
| 5 | Fabiano Fontanelli (ITA) | MG Maglificio | + 1' 19" |
| 6 | Davide Rebellin (ITA) | Polti | + 1' 22" |
| 7 | Axel Merckx (BEL) | Motorola | + 1' 36" |
| 8 | Richard Virenque (FRA) | Festina | + 1' 52" |
| 9 | Rolf Sørensen (DEN) | Rabobank | m. t. |
| 10 | Gabriele Colombo (ITA) | Gewiss | + 2' 01" |

## Referències

* 1 2 3 4 (italià) «81a edizione Liège-Bastogne-Liège (1996)». museociclismo.it. [Consulta: 28 abril 2013].

## Enllaços externs

* Web oficial (anglès) (francès)
# Ximeno Dahe

Ximeno Dahe (Aragó, segle XV - Calataiud?, 1431) fou un cardenal del Regne d'Aragó.
Ardiaca de Benasc i canonge de Lleida, fou un dels quatre cardenals creats el 27 de novembre de 1422 per Benet XIII (1412-1423) a fi d'assegurar la seva successió.
Com a cardenal va rebre el títol de San Llorenç a Lucina.
A la mort de Benet XIII, participà en l'elecció de Gil Sanxis Munyós (Climent VIII).

## Referències

* ↑ «The Cardinals of the Holy Roman Church». Arxivat de l'original el 2010-10-31. [Consulta: 23 setembre 2010].
* ↑ OVIDIO CUELLA ESTEBAN, Bulario Aragonés de Benedicto XIII,La Curia de Peñíscola, pag. 16
* ↑ OVIDIO CUELLA ESTEBAN, Bulario Aragonés de Benedicto XIII,La Curia de Peñíscola, pag. 112, 130,137, 161
* ↑ OVIDIO CUELLA ESTEBAN, Bulario Aragonés de Benedicto XIII,La Curia de Peñíscola, pag. 419
«Ximeno Dahe». Gran Enciclopèdia Catalana. Barcelona: Grup Enciclopèdia Catalana.
# NLF

NLF té els següents significats:
* Front Nacional d'Alliberament del Vietnam (del seu nom en anglès National Liberation Front), organització guerrillera protagonista de la guerra del Vietnam
* Nueva Liga Feminista, partit polític de Costa Rica
# Defensa Txigorin

La defensa Txigorin és una obertura d'escacs que a diferència d'altres defenses jugades en resposta al gambit de dama comença amb els moviments:
    1. d4 d5
    2. c4 Cc6
L'obertura pren el nom del Gran Mestre rus Mikhaïl Txigorin. La defensa Txigorin viola uns quants dels principis clàssics: les negres no mantenen el peó central de d5, el peó de la columna c està bloquejat, i les negres han d'estar disposades a canviar un alfil per un cavall. Per contra, les negres obtenen un ràpid desenvolupament i una major pressió al centre.
Malgrat que canviïn les avaluacions de l'obertura depenent de les millores que trobi cada bàndol, la defensa Txigorin es considera generalment jugable per les negres i és força útil com una arma de sorpresa contra el gambit de dama. Aleksandr Morozévitx és potser l'únic Gran Mestre modern que jugava regularment a la defensa Txigorin, tot i que a la dècada del 1980, Vassili Smislov la va fer servir l'obertura contra Garri Kaspàrov. Morozévitx també va publicar un llibre sobre la defensa Txigorin, en el qual explica tant una part teòrica com una visió personal sobre l'obertura.

## Principals variants

La Defensa Txigorin està classificat amb el codi ECO D07. Com que la defensa Txigorin és una defensa poc usual, la teoria d'aquesta obertura no està tan desenvolupada com altres de més populars.
Després de 1.d4 d5 2.c4 Cc6 algunes de les variants més jugades són:

### 3.Cc3

* 3...Cf6 4.cxd5 Cxd5 5.e4 Cxc3 6.bxc3 e5 7.d5 Cb8 or 7.Cf3 exd4.
* 3...dxc4 (or Cf6) 4.Cf3 Cf6 (or dxc4) 5.e4 Ag4 6.Ae3 e6 7.Axc4 Ab4 és una posició que es veu sovint a la pràctica actual.

### 3.Cf3

| abcdefgh8877665544332211abcdefgh 3.Cf3 Ag4 4.cxd5 Axf3 | abcdefgh8877665544332211abcdefgh 3.cxd5 Dxd5 4.e3 e5 5.Cc3 Ab4 6.Ad2 Axc3 |
* 3...Ag4 4.cxd5 Axf3 (vegeu el primer diagrama)
** 5.gxf3 Dxd5 6.e3 i ara les negres tenen dues molt diferents però provades maneres de jugar: 6...e5 7.Cc3 Ab4 o 6...e6 7.Cc3 Dh5.
** 5.dxc6 Axc6 6.Cc3 i les negres tenen ara dues bones opcions establertes com 6...Cf6 i 6...e6.
* 3...e6 és un moviment dolent.

### 3.cxd5 Dxd5

* 4.e3 e5 5.Cc3 Ab4 6.Ad2 Axc3 (vegeu el segon diagrama)
** 7.bxc3 i ara les principals jugades de les negres són 7...Cf6 i 7...Dd6.
** 7.Axc3 ha rebut atencions considerables en anys recents i 7...exd4 8.Ce2 Cf6 9.Cxd4 0-0 sembla que s'hauria de considerar com l'opció més bona per a les negres, però la més senzilla 8...Ag4 és també jugada algunes vegades.
* 4. Cf3

## Referències

* ↑ Aleksandr Morozévitx i Vladimir Barskij, 'La Defensa Txigorin segons Morozévitx' de 2007

## Bibliografia

* Ward, Chris. Unusual Queen's Gambit Declined. Everyman Chess, 2002. ISBN 1-85744-218-0.
* Broznik, Valeri. Die Tschigorin-Verteidigung. Schachverlag Kania, 2001. ISBN 3-931192-21-0.
* Watson, John. Queen's Gambit, Txigorin Defence. Batsford, 1981. ISBN 978-0713439960.

## Enllaços externs

* 869 partides a ChessGames.com
# Son Ngoc Minh

Sơn Ngọc Minh (Trà Vinh, 1920 – Beijing, 22 de desembre de 1972), també conegut com a Achar Mean, va ser un polític comunista cambodjà, el primer èxit del qual va ser, el 1950, quan fou nomenat cap del govern revolucionari provisional organitzat pel Front Issarak Unit a Hong Dan. Entre els seus amics vietnamites era conegut com a Phạm Văn Hua.

## Biografia

Son Ngoc Minh va néixer el 1920 a la província de Trà Vinh, al Vietnam, fill de pare Khmer i mare vietnamita. Va convertir-se en predicador budista (Achar). En el transcurs de la Primera Guerra d'Indoxina va ser reclutat per les tropes comunistes vietnamites (Viet Minh) per servir al president del recentment creat Comitè d'Alliberament del Poble Cambotjà (CAPC) a Battambang. Minh havia nascut al districte khmer del sud del Vietnam, amb ascendència mestissa khmer i vietnamita, fet que comportava que suposés el més proper que tenien els vietnamites a un autèntic khmer revolucionari. El seu nom de guerra intentava capitalitzar la popularitat del defenestrat rival de Sihanouk, Son Ngoc Thanh, que aleshores encara es pansia a l'exili de França.
Posteriorment, Son Ngoc Minh es va convertir en el líder del primer congrés acional dels grups esquerrans del moviment Khmer Issarak, dels quals va sorgir el Front Issarak Unit. El 1950 va declarar formalment la independència de Cambodja, després d'exoposar que el FIU controlava una tercera part del país. Juntament amb Tou Samouth, Minh va fundar el Partit Revolucionari del Poble Khmer (PRPK) l'agost de 1951.
Minh es va mantenir com una de les figures més rellevants del partit, participant en la seva gestió principalment des de Hanoi, al Vietnam del nord, fins al 1972, quan a petició de Ieng Sary va ser enviat a un hospital de Beijing, per ser tractat de la pressió alta a la sang. Minh va morir allí el 22 de desembre. La seva mort va fer disminuir, encara més, la influència dels comunistes entrenats a Hanoi dins del partit, incrementant en canvi el poder de la línia dura del parit, liderada per Pol Pot.

## Referències

* ↑ Christopher E. Goscha, Thailand and the Southeast Asian Networks of the Vietnamese Revolution, 1885-1954, Routledge, 1999, ISBN 0-7007-0622-4, pg 339
* ↑ Tyner (2008), p. 34
* ↑ Donmen (2001), pg 181
* ↑ Kiernan, B. How Pol Pot came to power, Yale UP, 2004, p.80
* ↑ Kiernan, p.360

## Bibliografia

* Dommen, Arthur J.; The Indochinese Experience of the French and the Americans: Nationalism and Communism in Cambodia, Laos, and Vietnam, Indiana University Press, 2001, ISBN 0-253-33854-9
* Tyner, James A.; The Killing of Cambodia: Geography, Genocide and the Unmaking of Space, Ashgate Publishing, Ltd., 2008. ISBN 0754670961
# Pudu de Carla

El pudu de Carla (Pudella carlae) és una espècie de mamífer artiodàctil de la família dels cèrvids. És endèmic del Perú, on viu a la depressió de Huancabamba. Fou la primera espècie de cèrvid descrita al segle xxi. Fa menys de 17 cm d'alçada i pesa entre 7 i 9 kg, cosa que el situa entre el pudu septentrional (P. mephistophiles) i el pudu meridional (Pudu puda). Fou anomenat en honor de la biòloga Carla Gazzolo, que havia salvat la vida a un dels autors del tàxon, Javier Barrio, després que aquest últim patís un problema cardiovascular. Com que fou descobert fa poc, encara no se n'ha avaluat l'estat de conservació.

## Referències

* ↑ González, C. «Identifican una nueva especie de pudú en América tras más de 60 años». El Mercurio, 05-03-2024, p. 8.
* ↑ Barrio, J.; Gutiérrez, E. E.; D'Elía, G. «The first living cervid species described in the 21st century and revalidation of Pudella (Artiodactyla)» (en anglès). Journal of Mammalogy, gyae012, 2024. DOI: 10.1093/jmammal/gyae012.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Pedro Andrés Morales Flores

Pedro Andrés Morales Flores (nascut el 25 de maig de 1985 a Hualpén, Xile) és un futbolista xilè que juga pel Vancouver Whitecaps FC de la Major League Soccer com a migcampista ofensiu.
Anteriorment, havia jugat pel Málaga CF de la Lliga BBVA.

## Referències

* ↑ «El Málaga ficha al chileno Pedro Morales» (en castellà). todomercadoweb.es. [Consulta: 31 gener 2013].

## Enllaços externs

* Boris Bilas. «Pedro Morales u Čileu obolio od svinjske gripe» (en croata). Nacional (setmanari), 18-06-2009. Arxivat de l'original el 25 de febrer 2012. [Consulta: 23 juliol 2012].
* Pedro Morales Arxivat 2011-07-07 a Wayback Machine. (castellà)
* Pedro Morales signs for Dinamo Arxivat 2014-02-28 a Wayback Machine. (croat)
# Clayton Stevenson

Clayton Stevenson (Sydney, 29 de desembre de 1967) va ser un ciclista australià. Va combinar la pista amb la carretera. Va participar en els ciclisme als Jocs Olímpics de Seül.
Va estar casat amb la nedadora, també olímpica, Nicole Livingstone

## Palmarès en pista

* 1987
** Campió d'Austràlia en Madison (amb Brett Dutton)

## Palmarès en ruta

* 1990
** 1r al Tour de la Manche
** 1r al Trofeu Mavic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Les Tosques (la Torre de Cabdella)

Les Tosques, o es Tosques, és un indret del terme municipal de la Torre de Cabdella, dins del seu terme primigeni, al Pallars Jussà.
Està situat al nord-est del poble de Cabdella, en el vessant nord-occidental de la Serra de la Mainera, l'esquerra del Flamisell, sota l'Obaga de l'Orri. Conté el barranc de les Tosques.

## Enllaços externs

* Institut Cartogràfic de Catalunya
# NLAC

El NLAC (National Library at Calcutta) és un sistema de transliteració de les llengües índiques amb caràcters llatins. El seu nom deriva de la Biblioteca Nacional de Kolkata, actualment reanomenada National Library of India.

## Característiques

Es tracta d'una extensió de l'IAST i és el sistema més utilitzat en diccionaris i gramàtiques sobre les llengües índiques. El NLAC inclou tots els caràcters de l'IAST i s'utilitza sovint juntament amb símbols de l'Alfabet fonètic internacional, necessaris en llengües del subcontinent indi on es donen característiques fonològiques que no es troben al sànscrit. Aquest sistema també es coneix com a Library of Congress (LC) i tant el NLAC com l'IAST formen part de l'ISO 15919.

## Representació

| अ | आ | इ | ई | उ | ऊ | ऋ | ಎ | ए | ऐ | ಒ | ओ | औ | अं | अः |
| a | ā | i | ī | u | ū | ṛ | e | ē | ai | o | ō | au | aṃ | aḥ |
| क | ख | ग | घ | ङ | च | छ | ज | झ | ञ |
| ka | kha | ga | gha | ṅa | ca | cha | ja | jha | ña |
| ट | ठ | ड | ढ | ण | त | थ | द | ध | न |
| ṭa | ṭha | ḍa | ḍha | ṇa | ta | tha | da | dha | na |
| प | फ | ब | भ | म | য | ழ | ಳ | റ | ன |
| pa | pha | ba | bha | ma | ẏa | ḻa | ḷa | ṟa | ṉa |
| य | र | ल | व | श | ष | स | ह |
| ya | ra | la | va | śa | ṣa | sa | ha |

## Vegeu també

* Devanagari
* IAST

## Referències

* Narindar K. Aggarwal, A Bibliography of Studies on Hindi Language and Linguistics. 2a edició. Indian Documentation Service. Academic Press. Gurgaon, Haryana. 1985 (1978).
# Dial·laga

Dial·laga (del grec diallagḗ, ‘canvi’, a causa del clivatge diferent) o pseudohiperstena és qualsevol dels piroxens que tenen separacions paral·leles i ben desenvolupades, usualment reblertes de magnetita o ilmenita, és a dir augita o diòpsid. La dial·laga sol ser de color verd fosc o verd bronze (per la presència d'alumini i ferro) i sovint es troba en forma de cristalls grossos que envolten l'olivina en roques bàsiques a ultrabàsiques com ara els gabres o les peridotites. El terme dial·laga pot emprar-se en referència a una varietat del diòpsid, la qual ha estat alterada per un reemplaçament apreciable per alumini i altres ions metàl·lics trivalents. La seva fórmula com a varietat de diòpsid és CaMgSi₂O₆ i el terme va ser emprat per primer cop per Rene Just Haüy l'any 1801.

## Referències

* 1 2 3 4 «Diallage: Mineral information, data and localities.». [Consulta: 22 juny 2019].
* 1 2 3 Diccionari de geologia. Barcelona: Institut d'Estudis Catalans, 1997. ISBN 8441227934.
* 1 2 «Diallage» (en anglès). Enciclopèdia Britànica. [Consulta: 22 juny 2019].
# Sorani

El sorani o kurd central (kurd: کوردیی ناوەندی, kurdiy nawendî) és un grup de dialectes kurds parlat principalment a la governació de Sulaymaniyya (Iraq) i a la província del Kurdistan (Iran). El parlen aproximadament un 6 o 7 milions de persones, en comparació amb els 30 milions que parlen algun dialecte del kurd. El nom de sorani deriva de Soran, un antic emirat independent de la zona, i fa referència especialment a una forma estàndard de kurd escrit, desenvolupada durant els anys 1920.

## Referències

* ↑ «Kurdish, Central». ethnologue.com. [Consulta: 27 febrer 2015].

## Bibliografia

* Hassanpour, A. Nationalism and Language in Kurdistan 1918–1985. USA: Mellen Research University Press, 1992.
* Nebez, Jemal. Toward a Unified Kurdish Language, 1976.
* Izady, Mehrdad. The Kurds: A Concise Handbook. Washington, D.C.: Taylor & Francis, 1992.

## Enllaços externs

* El Nou Testament en soranî
# Club Bàsquet Femení Cerdanyola

El Club Bàsquet Femení Cerdanyola (CBF Cerdanyola) és un club de basquetbol femení de Cerdanyola del Vallès, fundat l'any 1981.
Durant els primers anys, va aconseguir l'ascens a la segona divisió de la lliga estatal i a la dècada dels 1990 va jugar en categories territorials. El 2003 va ascendir a la Copa Catalunya, aconseguint dos subcampionats el 2014 i 2017, i la temporada 2018-19 va jugar a la Lliga Femenina 2. Disposa d'una escola de bàsquet i fomenta les categories de formació aconseguint, entre d'altres d'èxit, el campionat sub-21 de Barcelona i de Catalunya. Des de l'any 2004 disputa els seus partits al Parc Esportiu Municipal de Guiera.

## Referències

* ↑ «Club Bàsquet Femení Cerdanyola». Enciclopèdia de l'esport català. Barcelona: Grup Enciclopèdia Catalana.
* ↑ «CBF Cerdanyola» (en castellà). FEB. [Consulta: 31 març 2020].

## Enllaços externs

* Club Bàsquet Femení Cerdanyola - Lloc web oficial
* Fitxa del CBF Cerdanyola - Federació Catalana de Basquetbol
# Lasiogyia

Lasiogyia és un gènere monotípic d'arnes de la família Crambidae descrit per George Hampson el 1907. Conté només una espècie, Lasiogyia xanthozonata, descrita pel mateix autor el mateix any, que es troba a Nova Guinea.

## Referències

* ↑ «GlobIZ search». Global Information System on Pyraloidea.
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Lasiogyia xanthozonata". The Global Lepidoptera Names Index. Natural History Museum.
# As Pontes de García Rodríguez

As Pontes de García Rodríguez és un municipi de la província de la Corunya a Galícia. Pertany a la comarca d'O Eume. Limita al nord amb Mañón i Ortigueira, a l'est i sud-est amb Muras i Xermade, al sud-oest amb Monfero i a l'oest amb A Capela, San Sadurniño i As Somozas.
Evolució demogràfica :
| 1900 | 1930 | 1950 | 1981 | 2004 |
| 4.626 | 5.026 | 5.951 | 11.158 | 11.911 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

A Parral, Bermui, Deveso, Espiñaredo, Eume, Faeira, Freixo, Goente, Santa María das Pontes, Ribadeume, Seixo, Somede i Vilavella.

## Història

En el municipi es van trobar objectes prehistòrics. Més de 125 mamoas, fragments de ceràmica i fins i tot vas corresponents a la Cultura Campaniforme. Entre els anys 6000aC i 2800 aC es creu que un important assentament humà poblava la zona encara que la majoria de les restes oposades són sobre soterraments i no sobre la vida. Fins i tot hi ha teories que diuen que la vall era una immensa tomba per als pobles nòmades de la zona. Hi ha nombroses proves de la romanització de la zona com poden ser diversos sarcòfags paleocristians trobats en la vila i restes d'habitatges romanitzades.
Es conserva un escrit que el 1267 constata l'existència del "Concejo das Pontes". En 1376, Enric II de Castella li va concedir la senyoria de la Vila d'As Pontes al cavaller García Rodríguez de Valcárcel per rescatar-lo de la presó en la qual es trobava després de la batalla de Nájera: «<Por quantas lealtanzas de fianza fallamos en vos... e por quanto afán y trabajo y pérdidas oviste tomado por nós... facemos vos donación pura y perpetua... del lugar de las Puentes de Hume".» El seu llinatge es va extingir en 100 anys passant a pertànyer el senyoriu a la casa de Lemos.
No obstant això va deixar la seva petjada en els nombrosos ponts que va manar construir destacant entre ells el "Pont dels ferros" (conegut com a Ponte dos Ferros). Segons el Cadastre del Marquès de l'Ensenada, realitzat en 1752, residien, llavors, en el nucli urbà pontés, poc més de dos-cents habitants i prop de mil en la resta del municipi. A la fi del segle xviii José Cornide Saavedra comunica a la Reial Societat Econòmica d'Amics del País l'existència a As Pontes de García Rodríguez de jaciments de lignit. En 1862 s'aixecaria un nou pont construït en època d'Isabel II i de qui rep el nom.
La vila disposava d'un hospital per a recollir, donar posada i assistir a pobres, pelegrins i vianants. L'edifici, el record del qual dona nom a la plaça principal d'As Pontes, va seguir sent hospital fins a mitjans del segle xix i escola fins a la segona dècada del segle xx, que va ser demolit per una ordre municipal.

## Ciutats agermanades

* Arroyo Naranjo, Cuba
* Lesneven, France
* Carmarthen, Regne Unit

## Enllaços externs

* As Pontes de García Rodríguez - Lloc web oficial
# Nanning

* No s'ha de confondre amb Nanping o Nanjing.
Nanning (en xinès: 南宁, en pinyin: Nánníng) és una ciutat-prefectura de la Xina, capital de la regió autònoma de Guangxi, al sud del país.
És coneguda com la "Ciutat Verda" a causa de la densa vegetació subtropical de la regió. La seva prefectura s'estén per una superfície de 22.189 km² i posseeix una població de 6.734.000 habitants, segons el cens del 2011.

## Història

La primera traça de la ciutat es remunta al 318 dC, durant la dinastia Jin, quan Nanning s'anomenava xian de Jinxing. Des de llavors, el seu nom i les seves fronteres han canviat diverses vegades. Rebé el nom de Yongzhou al principi de la dinastia Sui. No és fins al 1325 que la ciutat heretà el seu nom actual, Nanning. El 1914 esdevingué la capital de la regió autònoma de Guangxi substituint a Guilin.

## Turisme

Nanning és el punt fonamental entre els paisatges de Guilin coneguts per la forma peculiar de les seves muntanyes, al nord i a l'oest de Guangxi i els seus pobles de minories ètniques, i la frontera de Vietnam al sud. També es pot visitar l'Església del Sagrat Cor de Jesús de Nanning i la Catedral de Nostra Senyora de la Xina.

## Vegeu també

* Metro de Nanning

## Referències

* ↑ «Illuminating China's Province, Municipalities & Autonomous Regions». [Consulta: 8 novembre 2014].
* ↑ «Green City Nanning, Nanning Travel». Arxivat de l'original el 2014-02-11. [Consulta: 8 novembre 2014].
# Dorilau

Dorilau és el nom dels següents personatges:
* Dorilau Tàctic, general de Mitridates V Evergetes.
* Dorilau de Comana, noble pòntic, gran sacerdot de Comana
* Dorilau (general) o Dorilaos, general de Mitridates VI Eupator.
# Stabroek

Stabroek és un municipi belga de la província d'Anvers a la regió de Flandes. Està compost per les seccions de Stabroek i Hoevenen. Limita al nord amb Woensdrecht, a l'est amb Kapellen i al sud-oest amb Anvers.

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 1831 | 1809 | 2001 | 2499 | 2836 | 3115 | 3506 | 3510 | 3647 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 3850 | 4253 | 4165 | 4501 | 4690 | 5311 | 5595 | 6174 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 | 2006 | 2007 | 2008 | 2010 |
| Població | 11.581 | 14.130 | 15.790 | 16.237 | 16.697 | 17.143 | 17.433 | 17.589 | 17.627 | 17.737 | 18.000 |
| Font: NIS |||||||||

## Agermanaments

* Darda (Croàcia)
* Hoeven (Halderberge)
* Hördt
# R. Ramachandran

R. Ramachandran (Thrissur, Regne de Cochin, Raj Britànic, 1923–Calicut, Kerala, Índia, 2005) fou un poeta en llengua malaiàlam de l'estat de Kerala, al sud de l'Índia. Doctor en literatura, ensenyà malaiàlam en una escola cristiana de Calicut des del 1948 fins que es retirà, el 1978. Com a intel·lectual, es movia igualment en les llengües sànscrita, anglesa i malaiàlam. Tot i no haver estat un poeta gaire prolífic, Ramachandran tingué un gran impacte en la poesia en llengua malaiàlam. L'antologia dels seus poemes fou premiada el 2000 per l'Acadèmia índia (Sahitya) i el 2003 per l'Acadèmia de Kerala.

## Referències

* ↑ "Poet dead" Arxivat 2007-06-14 a Wayback Machine.. The Hindu, 3/8/2005. Consultat: 11/4/2014.
* ↑ "List of Kerala Sahitya Akademi Award winners", Kerala Sahitya Akademi. Consultat: 11/4/2014.
# Pheugopedius

Pheugopedius és un gènere d'ocells de la família dels troglodítids (Troglodytidae) que viu en diferents hàbitats de la zona Neotropical.

## Taxonomia

Segons la Classificació del Congrés Ornitològic Internacional (versió 11.1, 2021) aquest gènere està format per 12 espècies:
* Pheugopedius atrogularis - cargolet gorjanegre.
* Pheugopedius spadix - cargolet capnegre.
* Pheugopedius fasciatoventris - cargolet ventrenegre.
* Pheugopedius euophrys - cargolet cuallís.
* Pheugopedius eisenmanni - cargolet inca.
* Pheugopedius genibarbis - cargolet bigotut meridional.
* Pheugopedius mystacalis - cargolet bigotut septentrional.
* Pheugopedius coraya - cargolet corayà.
* Pheugopedius felix - cargolet alegre.
* Pheugopedius maculipectus - cargolet pintat.
* Pheugopedius rutilus - cargolet pit-roig.
* Pheugopedius sclateri - cargolet jaspiat.